Το υπόβαθρο που θα χρησιμοποιείτε πλέον είναι το **BASE\_MAP\_IB.**

**Γενικές παρατηρήσεις**

**Στο χάρτη Α Πολεοδομική Οργάνωση**

1. Σχεδιάζετε τα οικοδομικά τετράγωνα δείχνοντας μόνο τη Ρυμοτομική Γραμμή, δηλαδή με πράσινο το περίγραμμα όλων των οικοδομικών τετραγώνων.

2. Όλα τα οικοδομικά τετράγωνα θα έχουν διακριτό ράστερ με την προτεινόμενη χρήση (αμιγής κατοικία, γενική κατοικία, κεντρικές λειτουργιές, εκπαίδευση, πολιτισμός, αθλητισμός, πάρκο-πλατεία κτλ.) δείτε και επιλέξτε τις χρήσεις από το παρακάτω link (από τη σελίδα 26 και μετά)

http://www.opengov.gr/minenv/wp-content/uploads/downloads/2014/01/sx.nomou-id.pol\_.oikod\_.syn-27.1.2014.pdf

3. Όλοι οι δρόμοι θα ιεραρχηθούν: συλλεκτήρια, τοπικές οδοί, οδοί ήπιας κυκλοφορίας, πεζόδρομοι, ποδηλατόδρομοι και θα έχουν συμβολισμό. Οι τοπικές οδοί μπορούν να μην έχουν κανένα συμβολισμό, όμως οπωσδήποτε η συλλεκτήρια και οι πεζόδρομοι ποδηλατόδρομοι θα έχουν.

Για την ιεράρχηση του οδικού δικτύου:

Αρτηρία (π.χ. η περιφερειακή)

Συλλεκτήρια (14-16 μέτρα)

Τοπική οδός (8-10 μέτρα)

Πεζόδρομοι (4-12 μέτρα)

εάν σε κάποια σημεία βγαίνουν στενοί οι δρόμοι τότε θα φτιάξετε woonerfs - δρόμους ήπιας κυκλοφορίας (6 μέτρα)

4. Όλα τα οικοδομικά τετράγωνα θα έχουν νούμερα (π.χ. ΟΤ Ζ105), για τα καινούργια θα βάλετε έξτρα αρίθμηση (π.χ. ΟΤ Β102). Προσοχή και οι προτεινόμενες νησίδες πρασίνου θεωρούνται οικοδομικά τετράγωνα, κάθε κλειστό πολύγωνο θεωρείται οικοδομικό τετράγωνο.

5. Στις κοινόχρηστες-κοινωφελείς χρήσεις και όπου κρίνετε θα βάζετε τα αντίστοιχα σύμβολα (όπως στο προηγούμενο εξάμηνο)

6. Προσπαθήστε να μην υπάρχουν οικοδομικά τετράγωνα μικρότερα των 500 τ.μ. (εκτός φυσικά από τις νησίδες πρασίνου)

**Στο χάρτη Β Ρυμοτομικό Σχέδιο**

1. Όλα τα οικοδομικά τετράγωνα θα έχουν Ρυμοτομική Γραμμή με πράσινο και Οικοδομική Γραμμή με κόκκινο (η Οικοδομική Γραμμή θα είναι έως 5-6 μέτρα εντός της Ρυμοτομικής, σε περίπτωση που ταυτίζονται θα φαίνεται η Οικοδομική Γραμμή). Θα γράφετε τις αποστάσεις ανάμεσα στη Ρυμοτομική και Οικοδομική Γραμμή (π.χ. 5 για 5 μέτρα) δηλαδή το προκήπιο.

2. Τα Οικοδομικά τετράγωνα δεν θα έχουν ράστερ, θα είναι στο εσωτερικό τους λευκά.

Μπορείτε να δείτε και **την πρόταση του ΓΠΣ Βόλου για την ενότητα Αγριάς**

<http://epoleodomia.volos.gr/gpsb/temp01520.JPG>

 (προσέξτε λίγο και τη μορφή του χάρτη, υπόμνημα, απεικόνιση κτλ. Έτσι πρέπει να είναι και ο δικός σας.)

και

<http://epoleodomia.volos.gr/cgi-bin/pages/page.pl?arlang=Greek&arcode=161117121328&argenkat=%C5%F0%E9%EA%E1%E9%F1%FC%F4%E7%F4%E1&enot=%D3%F5%EC%E2%E1%DF%ED%EF%F5%ED%20%F4%FE%F1%E1>

Μη ξεχάσετε να συμπληρώσετε τους **πίνακες** που θα βρείτε στο φάκελο με βάση τα δικά σας δεδομένα.

**Για να καταλάβετε καλύτερα τις εισφορές διαβάστε τις πρώτες 4 σελίδες του Ν. 4315, ΦΕΚ 269/24-12-2014.**

**Για έμπνευση:**

<https://www.nytimes.com/2016/10/02/nyregion/what-new-york-can-learn-from-barcelonas-superblocks.html?_r=1>

και πιο αναλυτικά

<https://www.youtube.com/watch?v=ZORzsubQA_M>